**ТЕХНОЛОГИЯ НА ЗАПЛАЩАНЕ ПРЕЗ** СИСТЕМАТА НА EPAY / EASYPAY

Използва се елемент *Такси* от менюто в студентския профил. При избор на елемента се появява неговото подменю с два елемента – *Кампания за плащане на семестриална такса* и *Отразени плащания*.

***Кампания за плащане на семестриална такса***

При избор на елемента *Кампания за плащане на семестриална такса* и при наличие на активна в момента кампания се появява екран, съдържащ информация за кампанията и дължимата от студента такса за предстоящия семестър.

Начин на финансиране

Основание за прием

Гражданство

– показват съответните стойности от профила на студента, които са основание за изчисляване на таксата. ***В случай че намирате неточност в тях, трябва да пишете на администраторите на системата от факултета.***

Семестриална такса - показва размера на автоматично изчислената такса за предстоящия семестър. **В случай че намирате неточност в размера на таксата, трябва да пишете на администратора на системата от факултета. (инсп. Светла Илиева -** **s.ilieva@fp.uni-sofia.bg****)**

Платена

– в случай че таксата е платена чрез ePay/EasyPay, излиза "да";

– в случай че таксата още не е платена или е платена по друг начин, полето остава празно.

Ако таксата е платена по друг начин, ТОВА НЕ Е ПРОБЛЕМ ЗА ЗАПИСВАНЕ НА СТУДЕНТА - той трябва да представи в отдел "Студенти" студентската си книжка с печат за платена (по някой от останалите начини) такса.

Отразени плащания

– в случай че таксата е платена чрез ePay/EasyPay, показва сумата на направеното плащане;

– в случай че таксата още не е платена или е платена по друг начин, стойността е 0.

Текстът в червено информира, че генерирането на заявка и извършването на плащане чрез ePay/EasyPay **не гарантира записване** за предстоящия семестър. За записване е необходимо студентът да удовлетворява и условията, свързани с учебния процес. В частност **да не е отстранен** за срок, включващ предстоящия семестър, както и **да има не повече от допустимия брой невзети изпити**. Ако второто не е изпълнено, на екрана се извежда съобщение заедно с всички изпити, които студентът би трябвало вече да е взел, но в системата се водят невзети.

**Възможно е** в системата да се водят все още като невзети изпити и такива, които студентът **наскоро е положил**. Това НЯМА ДА БЪДЕ ПРОБЛЕМ ЗА ЗАПИСВАНЕ И НЕ Е ПРЕЧКА ЗА ПЛАЩАНЕ, оценките ще бъдат въведени.

**Можете също така да уточните състоянието на изпитите си в отдел "Студенти"**, където имат пълната информация, която ще вземат предвид и при записването.

В края на екрана **системата очаква потвърждение** дали, след като студентът е запознат с горната информация, желае да плати чрез ePay/EasyPay.

**Генериране на заявка и плащане**

След потвърждаване – чрез избиране на чекбокса – на екрана се появява **бутон за генериране на заявка към ePay**, посредством която може да се плати **онлайн** или **на каса на EasyPay**.

При натискане на бутона „Генериране на заявка към ePay“ се генерира **заявка за плащане**, като информация за нея се извежда на екрана. Връзката (линкът) в зеленото каре (или в карето с информация за заявката в долната част на екрана) зарежда нов прозорец със страница от **сайта на ePay**.

Забележка 1. В браузъра Ви трябва да са разрешени изскачащи прозорци или да разрешите само съответния прозорец.

Забележка 2. Същата страница от сайта на ePay може да бъде заредена и в по-късен момент/следваща сесия в СУСИ, като се използва връзката в карето с информация за заявката в долната част на екрана, която остава налична в СУСИ.

На страницата от сайта на ePay се вижда номера на фактурата, която е генерирана, както и сумата, която трябва да бъде платена. При това отдолу е избран раздел "През Интернет".

* За **онлайн плащане** последвайте инструкциите в този раздел. Необходима е **предварително** направена **регистрация в ePay с микросметка или банкова карта**.
* За **плащане на каса на EasyPay** изберете раздела вдясно - "В брой на каса" - там в червено е изписан код за плащане, с който можете да платите на всяка каса на EasyPay.

**Ако плащането не бъде извършено в рамките на 30 календарни дни, ePay анулира заявката, като тя остава да се вижда в СУСИ. При това за студента не остава никакъв ангажимент, но той няма и възможност за плащане на тази такса през ePay.**

Системата предпазва от погрешно плащане, в частност студент в ОКС "Магистър" да плати от бакалавърския си профил (при наличие на такъв в СУСИ). При натискане на бутон за генериране на заявка, в случай че студентът е семестриално завършил/дипломиран или кампанията е за семестър след последния семестър от (випусковия) учебен план на студента, системата отказва да генерира заявка (при което не е възможно да се извърши и плащане), като дава поясняващо съобщение.

***Ако сте студент в ОКС "Магистър" и по погрешка сте влезли в бакалавърския си профил, влезте в профила си като магистър, за да извършите плащането чрез СУСИ*.**

***Отразени плащания***

В случай че таксата е платена чрез ePay/EasyPay, показва информация за направеното плащане. **В този случай студентът може да се запишете в отдел Студенти без да е необходимо да има печат за платена такса в студентската книжка.**

***Ако таксата е платена чрез ePay/EasyPay, но информацията за плащането не се е появила в* Отразени плащания*, трябва да пишете на администраторите на системата.***

******

В случай, че таксата още не е платена или е платена по друг начин, дава съобщение "Няма отразени плащания".

Ако таксата е платена по друг начин, ТОВА НЕ Е ПРОБЛЕМ ЗА ЗАПИСВАНЕ НА СТУДЕНТА - той трябва да представи в отдел "Студенти" студентската си книжка с печат за платена (по някой от останалите начини) такса.